Komisjoni määrus (EÜ) nr 1966/94,

28. juuli 1994,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1737/94, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane ette näha, et järgides ühenduses jõus olevaid meetmeid, mis on seotud tekstiiltoodete topeltkontrolli süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

lisatud tabeli toodete nr 3, 5, 6 ja 7 osas ei ole tolliseadustiku komitee tariifi- ja statistikanomenklatuuri osakond oma eesistuja määratud tähtaja jooksul arvamust esitanud;

käesolevas määruses sätestatud meetmed on lisatud tabeli toodete nr 1, 2 ja 4 osas kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse kaupade koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja vastavalt määruse (EMÜ) nr 2913/92 artikli 12 lõike 6 sätetele veel 60 päeva jooksul jätkuvalt tugineda sellisele liikmesriigi tolli poolt väljastatud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 28. juuli 1994

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 182, 16.7.1994, lk 9.

[3] EÜT L 302, 19.10.1992, lk 1.

--------------------------------------------------

LISA

Kirjeldus | Klassifikatsioon (CN-kood) | Põhjendus |

1 | 2 | 3 |

1.Erinevat värvi kaunistavate motiividega trükitud riie (93 % polüestrit, 7 % viskoosi) millel on litrid ja sünteestekstiilmaterjalist lilled. Litrid on riidele liimitud. Lillemotiive on vähe (ligikaudu 6 motiivi pinnal, mille mõõdud on 1,70 × 1,15 m) ja need on lõdvalt riidele õmmeldud. | 54075400 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, XI jaotise alamrubriigi märkuse 1 punktiga ij ning CN-koodide 5407 ja 54075400 sõnastusega. Vt ka harmoneeritud süsteemi selgitavaid märkusi rubriigile 5810. Klassifitseerimine tikandina CN-koodi 5810 alla on välistatud, sest kaunistavad motiivid on riidele õmmeldud nii lõdvalt, et tulevad väga kergesti riide küljest ära. |

2.Uksematt, mille välispinnal on plastifikaatoriga segatud polüvinüülkloriidikihi sisse vertikaalselt kinnitatud ligi 1 cm pikkused kookoskiukimbud. | 57050090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 5705 ja 57050090 sõnastusega. Vt ka harmoneeritud süsteemi selgitavaid märkusi rubriigile 5705. |

3.Kerge avar kahest erinevast trükitud silmkoekangast (100 % puuvill) rõivas, mis katab keha ülemist osa ja ulatub poolde reide. Rõival on ümarkaelus osalise lõhikuga, mis suletakse kinnisega parem pool üle vasaku, lühikesed avarad varrukad, trükitud kaunistused ja küljelõhikud. Rõiva kaeluses ja alumises ääres on pealeõmmeldud silmkoekangast kant (vt foto nr 527). | 61044200 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 6104 ja 61044200 sõnastusega. |

4.Venivast soonikkoelisest silmkoekangast (100 % polüamiidi) varrukateta, krae ja kahe rinnataskuklapiga rõivas, mis katab keha ülaosa ja ulatub veidi vööst allapoole, on eest täielikult avatav ja parem üle vasaku trukkidega kinnipandav (vt foto nr 529). | 61103099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 61 märkusega 8 ning CN-koodide 6110, 611030 ja 61103099 sõnastusega. |

5.100 % puuvillasest riidest rõivas, mis katab keha kuni jalgevaheni ja mille ülaosa on riidest; rõival on krae, avarad pikad trukk-kinnisega lõppevate varrukad ning kaks rinnataskut. Rõivas on eest avatav ja kaelast vööni vasak üle parema trukkidega kinnipandav. Rõiva alumine pool vööst jalgevaheni on elastsest silmkoekangast, jalgevahes on trukk-kinnis (vt foto nr 530). | 62052000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 62 märkusega 8 ning CN-koodide 6205 ja 62052000 sõnastusega. |

6.Jaemüügiks pakendatud komplekt, mis koosneb järgmisest: | | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 6108, 61082100, 6212 ja 62121000 sõnastusega. |

silmkoeline (65 % polüamiidi, 35 % puuvilla) reguleeritavate õlapaelte ja allosas tugevdustega rinnahoidja, mis on osaliselt raššelpitsist, | 62121000 |

silmkoelised (80 % puuvilla, 20 % polüamiidi) aluspüksid, mille vööl ja sääreotstes on kummipael ja mis on osaliselt samuti raššelpitsist. | 61082100 |

7.Nelinurkne ühevärvilisest väga tiheda koega riidest toode (100 % puuvilla).Toote servad on riidega tugevdatud ja palistatud. Pealispind on tepitud selliselt, et moodustuvad sisetaskud. Toote ühel küljel on kaks ligikaudu 10 cm pikkust ava, mis võimaldavad seda täita sulgede, udusulgede või muude materjalidega (sulg- või vatt-tekk). | 63023190 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 6302, 630231 ja 63023190 sõnastusega. |

+++++ TIFF +++++

|

--------------------------------------------------